L'Agència de l'Habitatge de Catalunya, creada per la Llei 13/2009, de 22 de juliol, constitueix una entitat de dret públic, de les previstes a l'article 1.b.1 del Text refós de la Llei 4/1985, de 29 de març, de l'Estatut de l'empresa pública catalana, aprovat pel Decret legislatiu 2/2002, de 24 de desembre, de conformitat amb el que estableix el Decret 157/2010, de 2 de novembre, pel qual s'aproven els Estatuts de l'Agència de l'Habitatge.
D'acord amb el que disposa l'article 3 de la Llei 13/2009, de 22 de juliol, de creació de l'Agència de l'Habitatge, aquesta té atribuït un ventall d'activitats molt ampli, que inclou les relatives a la gestió, execució i coordinació dels ajuts destinats a la promoció, el foment i la compra d'habitatges amb protecció oficial, a la rehabilitació d'habitatges i edificis d'habitatges i mediació social; a l'administració i gestió del parc d'habitatges de titularitat de la Generalitat de Catalunya, així com dels d'altres promotors públics que li encarreguin la gestió i, si escau, d'habitatges amb protecció oficial provinents de promocions privades i dels habitatges obtinguts per cessió i destinats a lloguer social; a la gestió i coordinació del Registre de Sol·licitants d'Habitatges amb Protecció Oficial; a la tramitació, instrucció i gestió de les adjudicacions d'habitatges; a la gestió i execució dels programes socials d'habitatges; a la gestió i execució del programa d'inspecció tècnica d'edificis; a la tramitació, inspecció i control de les cèdules d'habitabilitat; a la gestió dels registres d'agents vinculats amb l'habitatge; a la inspecció i sanció en matèria d'habitatge; a l'elaboració d'estudis sobre actuacions en barris i àrees en risc d'exclusió social; a la comprovació de l'aplicació de la normativa vigent en matèria d'ecoeficiència energètica en col·laboració amb els col·legis professionals; a la promoció d'accions i mesures que garanteixin l'accessibilitat física del parc d'habitatges construïts; i, finalment, a l'assegurament i la garantia de la protecció dels consumidors i els usuaris d'habitatges.
D'ençà de la publicació de l'Ordre MAH/272/2006, de 18 de maig, mitjançant la qual es varen regular els fitxers amb dades de caràcter personal gestionats per l'antic Departament de Medi Ambient i Habitatge i les entitats adscrites, i de les diverses inscripcions en el Registre de Protecció de Dades de Catalunya dels fitxers de titularitat privada d'Adigsa dels anys 2008 i 2010, s'han produït una sèrie de canvis organitzatius en l'estructura dels departaments de la Generalitat, recollits en el Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, i en el Decret 342/2011, de 17 de maig, de reestructuració del Departament de Territori i Sostenibilitat, així com la dissolució de l'empresa pública Adigsa, amb efectes de l'1 de gener de 2011.
En conseqüència, es considera necessari dictar una nova ordre per tal d'introduir els esmentats canvis i així donar compliment al mandat establert a l'article 20 de la Llei 15/1999, de 13 de desembre, de protecció de dades de caràcter personal, i a l'article 52 del Reglament de desplegament d'aquesta Llei, aprovat pel Reial decret 1720/2007, de 21 de desembre, i la disposició final tercera de la Llei 32/2010, de l'1 d'octubre, de l'Autoritat Catalana de Protecció de Dades.
Els tractaments de dades de caràcter personal que porten a terme les entitats no són estàtics, sinó que responen a les necessitats de la seva activitat, per la qual cosa s'han d'adaptar a noves formes d'organització i gestió.
Això comporta que en aquest moment sigui necessari procedir a la revisió dels fitxers actuals, a fi d'adequar-los a les noves realitats, i que les dades que contenen i les finalitats que persegueixen, entre d'altres aspectes, es corresponguin amb els tractaments de dades que es volen portar a terme.
Per aquest motiu, cal modificar alguns dels fitxers, actualment competència de l'Agència de l'Habitatge de Catalunya, suprimir-ne d'altres i crear-ne de nous.
També, i per tal de recollir en una mateixa disposició tots els fitxers que gestiona l'Agència de l'Habitatge de Catalunya, s'incorpora el fitxer creat per l'Ordre TES/291/2011, de 27 d'octubre, denominat "Fitxer comú d'inspeccions tècniques d'edificis d'habitatges".
De conformitat amb l'article 20 de La Llei orgànica 15/1999, de 13 de desembre, de protecció de dades de caràcter personal, la creació de fitxers de les administracions públiques només pot fer-se mitjançant una disposició general publicada al diari oficial corresponent.
Aquesta previsió ha estat confirmada per l'article 53 del Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat pel Reial decret 1720/2007, de 21 de desembre.
Pel que fa a la regulació dels fitxers mitjançant una ordre departamental, la disposició final tercera de la Llei 32/2010, de l'1 d'octubre, de l'Autoritat Catalana de Protecció de Dades, habilita els consellers i les conselleres de la Generalitat, dins l'àmbit de les competències respectives, per a la creació, la modificació i la supressió, mitjançant una ordre, dels fitxers dels seus departaments o dels ens públics vinculats o que en depenguin.
L'article 156 de l'Estatut d'autonomia de Catalunya, aprovat mitjançant la Llei orgànica 6/2006, de 19 de juliol, disposa que correspon a la Generalitat de Catalunya la competència executiva en matèria de protecció de dades de caràcter personal respecte a les garanties dels drets fonamentals.
Aquesta competència executiva s'exerceix respecte de la competència exclusiva que l'article 137 del mateix Estatut atribueix a la Generalitat en matèria d'habitatge.
L'article 3 de la Llei 32/2010, de l'1 d'octubre, de l'Autoritat Catalana de Protecció de Dades, disposa que l'àmbit d'actuació d'aquesta Autoritat comprèn els fitxers i els tractaments de dades de caràcter personal que duen a terme, entre d'altres, les entitats de dret públic vinculades a l'Administració de la Generalitat de Catalunya.
En conseqüència, de conformitat amb el que disposa l'article 20 de la Llei orgànica 15/1999, de 13 de desembre, de protecció de dades de caràcter personal, atesa la disposició final tercera de la Llei 32/2010, de l'1 d'octubre, de l'Autoritat Catalana de Protecció de Dades, i d'acord amb el dictamen de la Comissió Jurídica Assessora,
1.1 Es creen els fitxers de dades de caràcter personal següents, que es detallen a l'annex 1 d'aquesta Ordre:
Registre de sol·licitants d'habitatge amb protecció oficial de Catalunya
Adjudicació i altres formes de transmissió d'habitatge amb protecció oficial
Llogaters i propietaris d'habitatge no protegit
Mediació en matèria d'habitatge
Consultes, queixes i suggeriments en matèria d'habitatge
Ajuts socials en matèria d'habitatge
Ajuts a instal·lacions, adequació i rehabilitació
Relacions institucionals i protocol·làries
Gestió econòmica i contractació
1.2 Es modifiquen els fitxers següents, tal com s'especifica a l'annex 2 d'aquesta Ordre:
1.2.1 Es modifica l'annex 2, apartat E), números 2, 4 i 5, de l'Ordre MAH/272/2006, del 18 de maig, per la qual es regulen els fitxers automatitzats que contenen dades de caràcter personal gestionats pel Departament de Medi Ambient i Habitatge i les entitats adscrites, en els termes que s'indiquen a l'annex 2 d'aquesta Ordre i en relació amb els fitxers següents:
Expedients de règim sancionador d'habitatges, que passa a denominar-se Règim sancionador en matèria d'habitatge
Se'n modifiquen els apartats següents: Denominació, Finalitat i usos previstos, Persones i col·lectius afectats, Estructura bàsica del fitxer i tipus de dades de caràcter personal, Responsable del fitxer i Unitat administrativa davant la qual es poden exercir els drets d'accés, rectificació, cancel·lació i oposició.
Se'n modifiquen els apartats següents: Finalitat i usos previstos, Persones i col·lectius afectats, Estructura bàsica del fitxer i tipus de dades de caràcter personal, Responsable del fitxer i Unitat administrativa davant la qual es poden exercir els drets d'accés, rectificació, cancel·lació i oposició.
Expedients de qualificació d'habitatges amb protecció oficial
Se'n modifiquen els apartats següents: Finalitat i usos previstos, Persones i col·lectius afectats, Procediment de recollida, Estructura bàsica del fitxer i tipus de dades de caràcter personal, Responsable del fitxer, Unitat administrativa davant la qual es poden exercir els drets d'accés, rectificació, cancel·lació i oposició, i Nivell de seguretat.
1.2.2 Es modifica el fitxer "Registre d'Agents Immobiliaris de Catalunya", regulat a l'annex 3 del Decret 12/2010, de 2 de febrer, pel qual es regulen els requisits per exercir l'activitat d'agent immobiliari i es crea el Registre d'Agents Immobiliaris de Catalunya, en els termes que s'indiquen a l'annex 2 d'aquesta Ordre.
Se'n modifiquen els apartats següents: Finalitat i usos previstos, Persones i col·lectius afectats, Procediment de recollida, Estructura bàsica del fitxer i tipus de dades de caràcter personal, Cessions de dades, Responsable del fitxer i Unitat administrativa davant la qual es poden exercir els drets d'accés, rectificació, cancel·lació i oposició.
Se'n suprimeix l'apartat Òrgans administratius encarregats del tractament.
1.3 Se suprimeixen els fitxers següents, en els termes que s'especifiquen a continuació:
1.3.1 Se suprimeix el fitxer "Expedients d'ajuts a l'adquisició d'habitatges", regulat a l'annex 2, apartat E), número 1, de l'Ordre MAH/272/2006, de 18 de maig, per la qual es regulen els fitxers automatitzats que contenen dades de caràcter personal gestionats pel Departament de Medi Ambient i Habitatge i les entitats adscrites.
1.3.2 Se suprimeix el fitxer "Expedients d'ajuts de rehabilitació d'habitatges", regulat a l'annex 2, apartat E), número 3, de l'Ordre MAH/272/2006, de 18 de maig, per la qual es regulen els fitxers automatitzats que contenen dades de caràcter personal gestionats pel Departament de Medi Ambient i Habitatge i les entitats adscrites.
Les dades que conté passen a incorporar-se al fitxer de nova creació "Ajuts a instal·lacions, adequació i rehabilitació" de l'Agència de l'Habitatge de Catalunya.
1.3.3 Se suprimeix el fitxer "Prestacions d'especial urgència per al pagament del lloguer o de quotes d'amortització hipotecària en situacions especials", regulat a l'annex de l'Ordre MAH/559/2009, de 22 de desembre, per la qual es regulen les prestacions econòmiques d'especial urgència per al pagament del lloguer o de les quotes d'amortització hipotecària en situacions especials.
1.3.4 Se suprimeix el fitxer "Prestacions permanents per al pagament del lloguer", regulat a l'annex de l'Ordre MAH/402/2009, de 5 d'agost, per la qual es regulen les prestacions permanents per al pagament del lloguer.
1.3.5 Se suprimeix el fitxer "Registre de sol·licitants d'habitatge amb protecció oficial de l'Administració de la Generalitat de Catalunya", regulat a l'annex 2 del Decret 106/2009, de 19 de maig, pel qual es regulen el Registre de Sol·licitants d'Habitatges amb Protecció Oficial de Catalunya i els procediments d'adjudicació dels habitatges amb protecció oficial.
Les dades que conté passen a incorporar-se al fitxer "Registre de sol·licitants d'habitatge amb protecció oficial de Catalunya", creat per aquesta Ordre.
1.3.6 Se suprimeixen els fitxers que contenen dades de caràcter personal d'Adigsa que consten inscrits com a fitxers privats en el Registre de Protecció de Dades de Catalunya de l'Autoritat Catalana de Protecció de Dades, que es detallen a continuació, en els termes que s'indiquen:
1.3.6.1 Se suprimeix el fitxer "Demandants de vivenda" i les dades que conté s'integren al fitxer "Registre de sol·licitants d'habitatge amb protecció oficial", creat per aquesta Ordre.
1.3.6.2 Se suprimeix el fitxer "Adjudicataris de vivenda protegida" i les dades que conté s'integren al fitxer de nova creació "Adjudicació i altres formes de transmissió d'habitatge amb protecció oficial", creat per aquesta Ordre.
1.3.6.3 Se suprimeix el fitxer "Llogaters de vivenda no protegida" i les dades que conté s'integren al fitxer de nova creació "Llogaters i propietaris d'habitatge no protegit", creat per aquesta Ordre.
1.3.6.4 Se suprimeix el fitxer "Ofideute" i les dades que conté s'integren al fitxer de nova creació "Mediació en matèria d'habitatge", creat per aquesta Ordre.
1.3.6.5 Se suprimeix el fitxer "Propietaris de vivenda de lloguer no protegida" i les dades que conté s'integren al fitxer de nova creació "Llogaters i propietaris d'habitatge no protegit", creat per aquesta Ordre.
1.3.6.6 Se suprimeix el fitxer "Propietaris d'habitatges de cessió d'ús" i les dades que conté s'integren al fitxer de nova creació "Llogaters i propietaris d'habitatge no protegit", creat per aquesta Ordre.
1.3.6.7 Se suprimeix el fitxer "Institucions" i les dades que conté s'integren al fitxer de nova creació "Relacions institucionals i protocol·làries", creat per aquesta Ordre.
1.3.6.8 Se suprimeix el fitxer "Recursos humans" i les dades que conté s'integren al fitxer de nova creació "Recursos humans", creat per aquesta Ordre.
1.3.6.9 Se suprimeix el fitxer "Proveïdors" i les dades que conté s'integren al fitxer de nova creació "Gestió econòmica i contractació", creat per aquesta Ordre.
1.3.6.10 Se suprimeix el fitxer "Logs de proxy" i les dades que conté s'integren al fitxer de nova creació "Registre d'accessos a Internet", creat per aquesta Ordre.
1.3.6.11 Se suprimeix el fitxer "Control d'accés" i les dades que conté s'integren al fitxer de nova creació "Control d'accessos", creat per aquesta Ordre.
1.4 S'incorpora el contingut del "Fitxer comú d'inspeccions tècniques d'edificis d'habitatges", creat per l'Ordre TES/291/2011, de 27 d'octubre, per la qual es crea el fitxer comú d'inspeccions tècniques d'edificis d'habitatges de l'Agència de l'Habitatge de Catalunya, a l'annex 3 d'aquesta Ordre.
El fitxers inclouen la seva denominació; la finalitat i els usos previstos; les persones i els col·lectius afectats o obligats a subministrar les dades de caràcter personal; el procediment de recollida d'aquestes dades i la seva procedència; l'estructura bàsica del fitxer; la descripció del tipus de dades de caràcter personal que conté; el sistema de tractament; l'òrgan responsable del fitxer; les cessions de dades previstes i, si s'escau, les transferències de dades que es prevegin a països tercers; el servei o unitat administrativa davant les quals es poden exercir els drets d'accés, rectificació, cancel·lació i oposició, així com les mesures de seguretat amb indicació del nivell de seguretat exigible.
Les persones afectades o obligades a subministrar les dades personals han de ser informades, en el moment de la recollida de les dades, en els termes que estableix l'article 5 de la Llei orgànica 15/1999, de 13 de desembre, de protecció de dades de caràcter personal.
El tractament de les dades s'ha d'adequar al que preveuen la Llei orgànica 15/1999, de 13 de desembre, de protecció de dades de caràcter personal, la Llei 32/2010, de l'1 d'octubre, de l'Autoritat Catalana de Protecció de Dades, i el Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal, tant pel que fa a la qualitat de les dades que es recullen com pel que fa a les mesures tècniques i organitzatives a adoptar per l'òrgan responsable del fitxer.
Els fitxers regulats per aquesta Ordre, si escau, han de disposar de les dades desagregades per raó de sexe, per facilitar els estudis estadístics i els informes de gènere, d'acord amb la normativa vigent sobre la matèria i respectant, en tot cas, la Llei orgànica 15/1999, de 13 de desembre, de protecció de dades de caràcter personal.
Es deroguen els preceptes de les disposicions següents:
a) La lletra E, números 1) i 3), de l'annex 1, i la lletra E, números 1) i 3), de l'annex 2, de l'Ordre MAH/272/2006, de 18 de maig, per la qual es regulen els fitxers automatitzats que contenen dades de caràcter personal gestionats pel Departament de Medi Ambient i Habitatge i les entitats adscrites.
b) L'annex de l'Ordre MAH/559/2009, de 22 de desembre, per la qual es regulen les prestacions econòmiques d'especial urgència per al pagament del lloguer o de les quotes d'amortització hipotecària en situacions especials.
c) L'annex de l'Ordre MAH/402/2009, de 5 d'agost, per la qual es regulen les prestacions permanents per al pagament del lloguer.
d) Els annexos 2 i 3 del Decret 106/2009, de 19 de maig, pel qual es regulen el Registre de Sol·licitants d'Habitatges amb Protecció Oficial de Catalunya i els procediments d'adjudicació dels habitatges amb protecció oficial.
e) L'Ordre TES/291/2011, de 27 d'octubre, per la qual es crea el fitxer comú d'inspeccions tècniques d'edificis d'habitatges de l'Agència de l'Habitatge de Catalunya.
Nom del fitxer: Registre de sol·licitants d'habitatge amb protecció oficial de Catalunya
La finalitat del fitxer és gestionar i controlar les inscripcions en el Registre de sol·licitants d'habitatge amb protecció oficial de Catalunya.
Els usos previstos són tramitar les altes, baixes i modificacions de les inscripcions en el Registre de sol·licitants d'habitatge amb protecció oficial de Catalunya i constituir la base operativa per a l'adjudicació dels habitatges amb protecció oficial.
Les dades també s'utilitzen per realitzar estudis sobre les necessitats d'habitatge amb protecció oficial i la seva distribució territorial, sobre característiques de les llars i sobre els usuaris del parc existent d'habitatges amb protecció oficial.
Persones i col·lectius afectats: Persones sol·licitants i la resta de membres de la unitat de convivència que vulguin accedir a un habitatge amb protecció oficial a Catalunya.
Procediment de recollida: Formulari de sol·licitud i altra documentació aportada en format de paper i electrònic.
Procedència de les dades: Dades obtingudes directament de la persona titular de les dades o del seu representant legal, de registres públics i d'administracions públiques.
Dades de caràcter identificatiu: Nom i cognoms, DNI o NIE, adreça postal del domicili de residència i del lloc de treball, adreça electrònica, telèfon, signatura.
Dades de característiques personals: Sexe, estat civil, data i lloc de naixement, nacionalitat, vincles de relació dels membres de la unitat de convivència.
Dades economicofinanceres i d'assegurances: Situació laboral i ingressos bruts de tots els membres de la unitat de convivència, carència d'habitatge en propietat, règim de tinença del domicili actual i règim de tinença de l'habitatge al que opta i el seu àmbit territorial.
Dades especialment protegides: Situacions de violència de gènere, disminució psíquica, física, incapacitat o minusvalidesa, o altre tipus de condicions o circumstàncies que puguin resultar rellevants per a l'adjudicació d'habitatge.
Es preveu la cessió de dades a administracions públiques, entitats de dret públic i altres persones, que siguin promotores d'habitatges amb protecció oficial, tant d'iniciativa privada com d'iniciativa pública, d'acord amb l'article 101 de la Llei 18/2007, de 28 de desembre, del dret a l'habitatge.
Nom del fitxer: Adjudicació i altres formes de transmissió d'habitatge amb protecció oficial
La finalitat del fitxer és la tramitació i la resolució dels expedients d'adjudicació i altres formes de transmissió d'habitatge amb protecció oficial.
Els usos previstos són els derivats de la gestió dels expedients d'adjudicació i altres formes de transmissió d'habitatge amb protecció oficial i de les relacions amb les persones adjudicatàries d'habitatges protegits, ja siguin en règim de lloguer o en règim de propietat.
Persones i col·lectius afectats: Persones sol·licitants i la resta de membres de la unitat de convivència i representants legals.
Procediment de recollida: Sol·licituds en format de paper, contractes d'arrendament o escriptures de compravenda i transmissions electròniques de dades.
Dades de característiques personals: Estat civil, data de naixement, lloc de naixement, sexe, nacionalitat, vincles de relació dels membres de la unitat de convivència.
Dades de circumstàncies socials: Allotjament o habitatge, empadronament, propietats o possessions.
Dades economicofinanceres i d'assegurances: Ingressos i rendes.
Nom del fitxer: Llogaters i propietaris d'habitatge no protegit
La finalitat del fitxer és la gestió de l'habitatge no protegit, l'administració del qual ha estat encarregada temporalment a l'Agència de l'Habitatge de Catalunya pel seu propietari.
Els usos previstos són els derivats de la formalització de les relacions amb les persones propietàries que subscriuen un contracte amb l'Agència de l'Habitatge de Catalunya amb la finalitat que aquesta els gestioni el lloguer de l'habitatge, la formalització de contractes amb les persones que volen llogar un habitatge no protegit i el seguiment del contracte i les relacions amb les dues parts.
Persones sol·licitants d'un habitatge no protegit en règim de lloguer, membres de la unitat de convivència, propietaris d'habitatge i els seus representants legals.
Procediment de recollida: Sol·licituds electròniques i en format de paper; i els contractes formalitzats.
Dades de característiques personals: Estat civil, dades familiars, data de naixement, sexe.
Dades d'ocupació laboral: Situació laboral, contractes de treball.
Dades economicofinanceres i d'assegurances: Ingressos, rendes, IRPF, dades bancàries, dades de nòmina, hipoteques, subsidis, dades de solvència.
Es preveu la cessió de dades a l'Administració Tributària, d'acord amb l'article 93.1 de la Llei 58/2003, de 17 de desembre, general tributària.
Nom del fitxer: Mediació en matèria d'habitatge
La finalitat del fitxer és la mediació entre les persones que tenen dificultats per respondre als préstecs hipotecaris i les entitats bancàries.
Els usos previstos són els derivats de l'estudi de la situació hipotecària i dels ingressos de la unitat de convivència, l'elaboració de la proposta, la negociació i mediació entre les persones afectades i les entitats bancàries.
Persones sol·licitants de la mediació, representants legals i membres de la unitat familiar que treballen i són majors d'edat.
Procedència de les dades: Dades obtingudes directament de les persones interessades o del seu representant legal i d'entitats financeres o de crèdit.
Dades de caràcter identificatiu: Nom i cognoms, DNI o NIF o passaport, adreça postal i electrònica, signatura i telèfon.
Dades de característiques personals: Dades familiars, sexe.
Dades economicofinanceres i d'assegurances: Ingressos i rendes, dades bancàries, dades de nòmina, hipoteques, subsidis i beneficis, deutes i embargaments.
Altres dades: Procediments judicials de l'àmbit civil.
Nom del fitxer: Consultes, queixes i suggeriments en matèria d'habitatge
La finalitat del fitxer és la tramitació de les consultes, queixes i suggeriments en matèria d'habitatge, que es plantegen a l'Agència de l'Habitatge de Catalunya.
Els usos previstos són els derivats de la resposta de les consultes, queixes i suggeriments relacionades amb l'habitatge.
Les persones que formulen aquestes consultes, queixes i suggeriments, i els seus o les seves representants.
Procediment de recollida: Dades obtingudes mitjançant trucades telefòniques, escrits en suport de paper i bústia electrònica.
Dades de caràcter identificatiu: Nom i cognoms, DNI o NIF o passaport, adreça postal i electrònica, telèfon, signatura.
Dades de característiques personals: sexe.
Altres dades: dades relatives al motiu de la queixa, consulta o suggeriment.
Nom del fitxer: Ajuts socials en matèria d'habitatge
La finalitat del fitxer és la gestió de les sol·licituds d'ajuts i prestacions en matèria d'habitatge.
Els usos previstos són els derivats de la gestió dels ajuts en matèria d'habitatges: Gestió i tramitació dels expedients de sol·licitud d'ajuts, seguiment dels expedients i edició dels documents necessaris per la seva tramitació, interrelació amb altres sistemes (rehabilitació d'habitatges, habitatges de protecció oficial) per validar la possible sol·licitud d'altres ajuts, fins a la resolució de l'expedient.
Persones i col·lectius afectats: Sol·licitants dels ajuts, membres de la unitat de convivència o representants legals.
Procedència de les dades: Dades obtingudes de les persones interessades o del seu representant legal.
Dades de caràcter identificatiu: Nom i cognoms, DNI o NIF o passaport, número de Seguretat Social, adreça postal o electrònica, telèfon, signatura.
Dades de característiques personals: Dades familiars, data de naixement, lloc de naixement, sexe, nacionalitat, estat civil.
Dades de circumstàncies socials: Allotjament o habitatge, propietats o possessions, situació migratòria.
Dades economicofinanceres i d'assegurances: Ingressos, renda, inversions, dades de nòmina, dades bancàries, deduccions de renda, dades relatives a la Seguretat Social, hipoteques, subsidis.
Nom del fitxer: Ajuts a instal·lacions, adequació i rehabilitació
La finalitat del fitxer és la gestió relativa a l'atorgament dels ajuts per a instal·lacions i per a l'adequació i rehabilitació d'habitatges i edificis d'habitatges.
Els usos previstos són els derivats de la gestió i tramitació dels expedients d'ajuts per a les instal·lacions, adequacions i rehabilitació d'habitatges i d'edificis d'habitatges: Suport a la gestió dels ajuts, tramitació dels expedients, interrelació amb altres sistemes (ajuts a l'adquisició d'habitatges, habitatges amb protecció oficial) per a validar la possible sol·licitud d'altres ajuts, fins a la resolució de l'expedient.
Propietaris d'habitatges o el seu representant legal i membres de la unitat familiar.
Dades de caràcter identificatiu: Nom i cognoms, DNI o NIF o passaport, adreça postal o electrònica, telèfon, signatura.
Dades de característiques personals: Dades familiars.
Dades de circumstàncies socials: propietats o possessions.
Dades economicofinanceres i d'assegurances: Ingressos, rendes, dades bancàries.
Dades especialment protegides: Grau de discapacitat.
Nom del fitxer: Relacions institucionals i protocol·làries
La finalitat del fitxer és la comunicació d'informació relativa a l'actuació de l'Agència de l'Habitatge de Catalunya, com ara convocatòries d'actes públics oficials, jornades, cursos o conferències i altres activitats que organitzi o en les quals participi.
Els usos previstos són els derivats de la gestió, la difusió i la comunicació de la informació i la gestió de les dades de contacte de les persones que treballen en institucions o les representen amb les quals l'Agència es relaciona.
Càrrecs públics, personal al servei de les administracions públiques, personal al servei de l'Agència, directius i responsables d'empreses i persones interessades, i els seus o les seves representants.
Procediments de recollida: Dades obtingudes mitjançant llistats i formularis en paper o electrònics.
Procedència de les dades: Dades obtingudes de la persona interessada o del seu representant legal.
Dades de caràcter identificatiu: Nom i cognoms, adreça postal o electrònica, telèfon.
Dades d'ocupació laboral: Categoria, grau, càrrec, institució o entitat a què pertany.
Nom del fitxer: Videovigilància
La finalitat del fitxer és el control, la vigilància i la seguretat dels edificis i instal·lacions de l'Agència de l'Habitatge de Catalunya on hi ha instal·lat un sistema de videovigilància, així com de les persones que hi treballen o el control de les persones que accedeixin a les seves instal·lacions o a la part de les instal·lacions en què s'ubica el sistema de videovigilància.
Els usos previstos són la captació, gravació, transmissió, conservació i emmagatzematge, mitjançant sistemes de seguretat, d'imatges de persones físiques identificades o identificables que s'obtinguin mitjançant els sistemes de videocàmeres de què disposi l'Agència de l'Habitatge de Catalunya.
Persones i col·lectius afectats: Les persones físiques identificades o identificables que accedeixin o facin ús de qualsevol de les instal·lacions de l'Agència de l'Habitatge de Catalunya on hi hagi instal·lades videocàmeres.
Procediment de recollida: Les dades s'obtenen mitjançant les càmeres de videovigilància instal·lades als recintes de l'Agència en els quals hi ha instal·lat un sistema de videovigilància.
Es tracta d'un circuit tancat de càmeres que graven tant els accessos com una part del pàrquing.
Procedència de les dades: les persones que accedeixen a les instal·lacions i equipaments de l'Agència de l'Habitatge de Catalunya.
Dades de caràcter identificatiu: Imatge.
Altres dades: Lloc, data i hora de la captació de la imatge.
Es podran cedir les dades a les forces i cossos de seguretat amb la finalitat d'investigació d'actes il·lícits que hagin pogut ser comesos a les instal·lacions, d'acord amb l'article 4 de la Llei orgànica 2/1986, de 13 de març, de forces i cossos de seguretat.
Nom del fitxer: Control d'accessos
La finalitat del fitxer és la gestió de les visites que accedeixen a la seu principal i la resta de dependències de l'Agència de l'Habitatge.
Els usos previstos del fitxer són tenir constància de les persones que accedeixen als edificis de l'Agència i els motius de la seva visita.
Persones que accedeixen als edificis però no hi treballen i personal extern que hi presta temporalment els seus serveis.
Procediment de recollida: Dades obtingudes mitjançant l'exhibició del DNI o altres documents identificatius.
Procedència de les dades: Dades obtingudes directament de la persona interessada.
Dades de caràcter identificatiu: Nom i cognoms, DNI/NIF/NIE, passaport o número d'identificació que consti en d'altres documents identificatius.
Nom del fitxer: Registre d'accessos a Internet
La finalitat del fitxer és garantir l'ús adequat d'Internet d'acord amb els requeriments de la política corporativa.
Els usos previstos són controlar els accessos/connexions a Internet per extreure'n informació estadística.
Empleats, becaris i treballadors externs que prestin un servei a l'Agència de l'Habitatge de Catalunya.
Procediment de recollida: Dades obtingudes mitjançant transmissió electrònica.
Procedència de les dades: Accessos a Internet que realitzen els usuaris.
Dades de caràcter identificatiu: nom i cognom, nom d'usuari al sistema informàtic i adreça IP.
Altres dades: data i hora de l'accés, adreces de les pàgines webs accedides.
Nom del fitxer: Recursos humans
La finalitat del fitxer és la gestió de recursos humans del personal que treballa a l'Agència de l'Habitatge de Catalunya i de les persones que hi volen treballar.
Els usos del fitxer són els derivats de la gestió dels recursos humans com l'elaboració i pagament de la nòmina, la gestió de currículums, la realització de processos de selecció i contractació del personal, l'organització de les tasques, el control horari, la formació de la plantilla, la classificació professional, la gestió del fons d'acció social, el pagament de la Seguretat Social, la prevenció de riscos laborals, els expedients disciplinaris, la gestió de permisos i llicencies, la gestió d'hores sindicals.
Personal de l'Agència de l'Habitatge de Catalunya i persones interessades a treballar-hi.
Procediment de recollida: Enquestes, formularis, transmissió electrònica de dades, contractes de treball i currículums de persones candidates a processos de selecció.
Procedència de les dades: Dades obtingudes de les persones interessades.
Dades de caràcter identificatiu: Nom i cognoms, DNI o NIE, adreça postal i adreça electrònica, telèfon, número Seguretat Social o mutualitat, signatura, número de registre personal i imatge.
Dades de característiques personals: Dades familiars, data de naixement, lloc de naixement, sexe, nacionalitat, perfil i personalitat laboral de la persona d'acord amb tests psicotècnics que es realitzen.
Dades acadèmiques i professionals: Formació i titulacions, historial acadèmic, experiència professional, col·legis o associacions professionals, dades no econòmiques de nòmina.
Dades d'ocupació laboral: Cos/escala, categoria/grau, llocs de treball, historial laboral.
Dades economicofinanceres i d'assegurances: Dades bancàries, dades econòmiques de nòmina, impostos, deduccions, bestretes, jubilacions.
Dades relatives a la comissió d'infraccions penals o administratives: infraccions i sancions laborals.
Dades especialment protegides: grau de disminució, malalties professionals, afiliació sindical, gaudiment d'hores sindicals.
Es preveu la cessió de dades a:
Administració Tributària, d'acord amb l'article 93 de la Llei 58/2003, de 17 de desembre, general tributaria.
Administració de la Seguretat Social, d'acord amb l'article 13 del Reial decret legislatiu 1/1994, de 20 de juny, pel qual s'aprova el Text refós de la Llei general de la Seguretat Social.
Bancs, caixes d'estalvi, caixes rurals, d'acord amb l'article 11.2.c) de la Llei orgànica 15/1999, de 13 de desembre, que regula la protecció de dades de caràcter personal.
Empreses de formació, amb el consentiment previ i exprés de la persona interessada, d'acord amb el disposa l'article 11.1, de la Llei orgànica 15/1999, de 13 de desembre, que regula la protecció de dades de caràcter personal.
Servei d'Ocupació de Catalunya, d'acord amb l'article 16.1 del Reial decret legislatiu 1/1995, de 24 de març, pel qual s'aprova el Text refós de la Llei de l'Estatut dels treballadors.
Autoritat laboral, d'acord amb l'article 23.3. de la Llei 31/1995, de 8 de novembre, de prevenció de riscos laborals.
Nom del fitxer: Gestió econòmica i contractació
La finalitat del fitxer és la gestió econòmica i financera de l'Agència.
Els usos previstos són els derivats de la tramitació dels ingressos i les despeses de l'Agència fins al seu cobrament o pagament, respectivament; les gestions necessàries per a la licitació, adjudicació i formalització dels contractes; la tramitació dels contractes fins al seu compliment total; la tramitació de les compres i la gestió de la relació comercial amb clients i proveïdors.
Persones físiques o els seus representants i representants de persones jurídiques, relacionades amb els processos de contractació amb l'Agència de l'Habitatge de Catalunya.
Procediment de recollida: Dades obtingudes mitjançant formularis en paper i electrònics.
Procedència de les dades: Dades obtingudes de les persones interessades, el representant legal d'empreses i entitats.
Dades de caràcter identificatiu: Nom i cognoms, DNI o NIF, adreça postal i adreça electrònica, telèfon, codi proveïdor, signatura.
Dades d'informació comercial: activitats i negocis (IAE).
Dades d'ocupació laboral: lloc de treball o càrrec, nom de l'empresa.
Dades economicofinanceres i d'assegurances: Ingressos i rendes, dades bancàries, assegurances, impostos i deduccions, certificat d'hisenda conforme estan al corrent de pagament de les seves obligacions tributàries, i dades de solvència.
Es preveu la cessió de dades al Registre públic de contractes (codi de contracte, contractista, NIF), d'acord amb el que disposa l'article 3 del Decret 376/1996, de 2 de desembre, de reestructuració de la Junta Consultiva de Contractació Administrativa de la Generalitat de Catalunya, en relació amb l'article 333 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic.
Nom del fitxer: Serveis jurídics
La finalitat del fitxer és la gestió i el seguiment de les actuacions d'àmbit jurídic que porta a terme l'Agència de l'Habitatge de Catalunya.
Els usos previstos són els derivats de la gestió i d'actuacions d'assessorament jurídic, tramitació de les reclamacions, al·legacions, defensa judicial, elaboració d'informes jurídics, intervenció en procediments judicials civils, penals, reclamacions patrimonials, revisions d'actes, recursos administratius i contenciosos, coordinació amb l'Assessoria Jurídica del Departament competent en matèria d'Habitatge i el Gabinet Jurídic de la Generalitat, redacció de documents amb contingut jurídic i informes.
Persones físiques i/o representants de persones jurídiques, advocats i procuradors.
Procediment de recollida: Formularis en suport de paper o per transmissió electrònica, notificacions i altres documents.
Procedència de les dades: Dades obtingudes de la mateixa persona interessada o el seu representant legal i administracions públiques.
Dades de característiques personals: Estat civil, sexe, data i lloc de naixement, nacionalitat.
Dades economicofinanceres i d'assegurances: Ingressos, rendes, dades bancàries, impostos, deduccions, dades de nòmina.
Dades relatives a la comissió d'infraccions penals o administratives: infraccions i sancions administratives i infraccions penals, i dades d'altres tipus de procediments judicials o administratius.
Altres dades: dades relatives a l'actuació jurídica concreta en cada cas.
Nom del fitxer: Règim sancionador en matèria d'habitatge
La finalitat del fitxer és la gestió i el seguiment dels expedients derivats d'infraccions en matèria d'habitatge.
Els usos previstos són la tramitació dels expedients sancionadors en matèria d'habitatge fins a la seva resolució, el seguiment del compliment de la corresponent resolució i, si s'escau, el cobrament de la sanció imposada.
Persones i col·lectius afectats: Propietaris d'habitatges, agents que intervenen en l'edificació i rehabilitació d'habitatges i persones denunciants, implicats en un procediment sancionador en matèria d'habitatge.
Procediment de recollida: Denúncies i actes d'agents de l'autoritat.
Procedència de les dades: Dades obtingudes directament de la persona titular de les dades, del seu representant legal o d'altres persones físiques diferents de la persona interessada.
Dades acadèmiques i professionals: activitat professional.
Dades relatives a la comissió d'infraccions penals o administratives: Infraccions i sancions administratives.
Cessions de dades: Departament d'Economia i Finances per al cobrament dels certificats de descobert.
Nom del fitxer: Cèdules d'habitabilitat
La finalitat del fitxer és la gestió dels expedients de sol·licitud i atorgament de les cèdules d'habitabilitat.
Els usos previstos són la tramitació de la sol·licitud de cèdula d'habitabilitat fins a la seva resolució i notificació.
Persones i col·lectius afectats: Persones físiques titulars d'habitatges que sol·liciten cèdules d'habitabilitat i les que en fan la sol·licitud.
Intervinents en la construcció de l'habitatge.
Procediment de recollida: Sol·licitud de les persones interessades.
Dades acadèmiques i professionals: Titulació, activitat professional, col·legi i número de col·legiat del tècnic/a.
Nom del fitxer: Expedients de qualificació d'habitatges amb protecció oficial
La finalitat del fitxer és la gestió dels expedients per a la qualificació d'habitatge amb protecció oficial.
Els usos previstos són verificar les dades aportades per a la qualificació provisional i definitiva de l'habitatge per poder dictar i notificar la resolució de la sol·licitud.
Persones i col·lectius afectats: El promotor sol·licitant de la qualificació, i altres tècnics intervinents en la construcció de l'habitatge; comprador o llogater de l'habitatge.
Procediment de recollida: Formulari de sol·licitud i altra documentació aportada.
Dades acadèmiques i professionals: Activitat professional.
Dades economicofinanceres i d'assegurances: Dades bancàries.
Cessions de dades: El ministeri competent en matèria d'habitatge.
Nom del fitxer: Registre d'Agents Immobiliaris de Catalunya
La finalitat del fitxer és la gestió dels assentaments al Registre d'Agents Immobiliaris de Catalunya.
Els usos previstos són tramitar les sol·licituds d'altes, baixes i modificacions dels assentaments al Registre d'Agents Immobiliaris de Catalunya.
Persones i col·lectius afectats: Persones físiques i representants de persones jurídiques que exerceixen com a agents immobiliaris a Catalunya.
Procediment de recollida: Formulari de sol·licitud d'inscripció al Registre.
Dades de caràcter identificatiu: Nom i cognoms; NIF o NIE; adreça postal o electrònica.
Dades acadèmiques i professionals: Títols oficials acadèmics i cursos de formació; número de col·legiat o associat.
Dades d'informació comercial: Activitats i negocis, adreces de locals comercials, oficines o despatxos.
Dades economicofinanceres i d'assegurances: Pòlisses de responsabilitat civil professional.
Transferències internacionals: No se n'han previst.
Nom del fitxer: Fitxer comú d'inspeccions tècniques d'edificis d'habitatges
Finalitat i usos previstos: Disposar d'un sistema d'informació sobre les dades dels informes de la inspecció tècnica presentats, els de les inspeccions administratives realitzades i el certificat d'aptitud emès.
Els usos són d'informació, anàlisi de dades i estadística sobre els edificis d'habitatges; de detecció, gestió i prevenció de les anomalies en l'estat de l'edifici d'habitatges, i de gestió dels expedients relatius als certificats d'aptitud.
Persones o col·lectius afectats: Les persones representants de les comunitats de propietaris dels edificis d'habitatges o les persones propietàries d'edificis d'habitatges objecte d'inspeccions tècniques, i les persones professionals i funcionàries que realitzen els informes tècnics i els requeriments corresponents en l'àmbit de Catalunya.
Procediment de recollida de les dades: Mitjançant formularis, actes d'inspecció, informes tècnics i altra documentació aportada per a l'anotació al fitxer comú.
Procedència de les dades: Les dades s'obtenen directament de la persona interessada, del tècnic o tècnica competent a qui hagi estat encarregada la inspecció tècnica de l'edifici d'habitatges, o bé dels ens locals interessats a atorgar els certificats d'aptitud.
Estructura bàsica del fitxer i descripció del tipus de dades de caràcter personal:
Dades identificatives: Nom i cognoms, adreça de les persones interessades i telèfons de contacte.
Dades relatives a la titulació professional de la persona que emet l'informe tècnic, número de col·legiació i signatura del tècnic o tècnica.
Dades relatives a la referència cadastral de l'immoble objecte d'inspecció.
Cessions de dades: Comunicació o cessió de dades personals contingudes als informes tècnics de les inspeccions tècniques d'edificis i als certificats d'aptitud que es facin des d'aquest fitxer als ens locals, d'acord amb l'habilitació legal establerta a l'article 21 de la Llei orgànica 15/1999, de 13 de desembre, de protecció de dades de caràcter personal, i d'acord amb el que disposa l'article 28 de la Llei 18/2007, de 28 de desembre, de l'habitatge.
Transferències internacionals de dades a països tercers: No se'n preveuen.
Òrgan administratiu responsable: Agència d'Habitatge de Catalunya, carrer Diputació, 92-94, 08015 Barcelona.
Unitat administrativa davant la qual es poden exercir els drets d'accés, rectificació, cancel·lació i oposició: Àrea TIC i Gestió de Projectes de l'Agència de l'Habitatge de Catalunya, ubicada al c.
Diputació, 92-94, 08015 Barcelona.
Nivell de mesures de seguretat: Bàsic.